PolyAgent/wiki_georgian_en_parallel_20231101 huggingface dataset:
გუდისის კოშკი

გუდისის კოშკი — არქიტექტურული ძეგლი, საფორტიფიკაციო ნაგებობა გორის მუნიციპალიტეტის სოფელ გუდისის მიდამოებში. აგებულია შუა საუკუნეებში.
სოფლის მიდამოებში შემორჩენილია კოშკის ნანგრევები. ძეგლი ნაგებია ყორე ქვით დუღაბზე. წყობა ქაოსურია; გეგმით კვადრატს უახლოვდება. კედლები შემო-რჩენილია 2 მეტრის სიმაღლეზე. კოშკი ამოვსებულია მიწითა და ქვით, რაც არ-თულებს ძეგლის აზომვას.
ლიტერატურა
შიდა ქართლი, პატარა და დიდი ლიახვის ხეობების არქიტექტურული მემკვიდრეობა, ტ. I, თბ., 2002, გვ. 47
გორის მუნიციპალიტეტის კოშკები
ალკერიას-დელ-ნინიო-პერდიდო

ალკერიას-დელ-ნინიო-პერდიდო — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ბახის კომარკის შემადგენლობაში. ფართობი — 12,6 კმ². მოსახლეობა — 4464 კაცი (2020 წ.).
იხილეთ აგრეთვე
კასტელიონის მუნიციპალიტეტები
რესურსები ინტერნეტში
ალკერიას-დელ-ნინიო-პერდიდოს მუნიციპალიტეტის ოფიციალური საიტი
სქოლიო
კასტელიონის მუნიციპალიტეტები
Zoochlorella

Zoochlorella is a nomen rejiciendum for a genus of green algae assigned to Chlorella. The term zoochlorella (plural zoochlorellae) is sometimes used to refer to any green algae that lives symbiotically within the body of a freshwater or marine invertebrate or protozoan. Zoochlorellae and zooxanthellae may both be found in the Pacific coast sea anemones Anthopleura elegantissima and Anthopleura xanthogrammica.
The analogy between Zoochlorella and chloroplasts has been used by the botanist Konstantin Mereschkowski in 1905 to argue about the symbiotic origin of chloroplasts (then called 'chromatophores', a term used for completely different structures today).
Zoochlorellae are responsible for the greenish colour of sea anemone tentacles.
Notes
References
Chlorellaceae
Trebouxiophyceae genera
Monotypic algae genera
ლატფარის უღელტეხილი

ლატფარის უღელტეხილი — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის ქედზე, მდინარეების ლამუშურისწყლისა (ცხენისწყლის მარჯვენა შენაკადი) და ვალეეშის (ენგურის მარცხენა შენაკადი) სათავეებში. სიმაღლე 2830 მ. ლატფარის უღელტეხილის მიდამო აგებულია იურული თიხაფიქლებითა და ქვიშაქვებით. შემოსილია სუბალპური და ალპური მდელოებით. საჭაპანო გზით აკავშირებს ქვემო სვანეთს (ცხენისწყლის აუზი) ზემო სვანეთთან (ენგურის აუზი).
ლიტერატურა
სამეგრელო-ზემო სვანეთის მხარის უღელტეხილები
დიდი შირაქის ველის რკინის სადნობი სახელოსნოები

დიდი შირაქის ველის რკინის სადნობი სახელოსნოები — არქიტექტურული ძეგლი საქართველოში, დედოფლისწყაროს მუნიციპალიტეტში. მდებარეობს ნაზარლების მთიანეთის სამხრეთ ნაწილში, მშრალი ხეობის სათავეში. სავარაუდოდ, თარიღდება ძვ. წ. I ათასწლეულის შუახანებით. მიკვლეულია ილიას სახელმწიფო უნივერსიტეტის არქეოლოგიური ექსპედიციის მიერ 2009 წელს. სამხრეთით მდებარე სახელოსნო ველზე იყო გამართული. დაზიანებულია აქ სადგომის მოწყობის დროს. ძეგლზე დასტურდება წიდების გროვა. ჩანს სხვა ჩავარდნილი ადგილებიც, რომელიც, სავარაუდოდ, სახელოსნოს უნდა ეკუთვნოდეს. მეორე სახელოსნო სწორ მოედანზეა გამართული. ზედაპირზე კარგად ჩანს წიდის რამდენიმე გროვა.
ლიტერატურა
დედოფლისწყაროს მუნიციპალიტეტის არქეოლოგიური ძეგლები
იკატუ

იკატუ — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან 12 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ როზარიუს შემადგენლობაში.
2010 წლის მონაცემებით, მოსახლეობა 25 145 ადამიანს შეადგენდა, მოსახლეობის სიმჭიდროვე 17.36 კმ²-ზე. ფართობი 1 448 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
ზუგდიდის მიწერილი სანადირო მეურნეობა

ზუგდიდის მიწერილი სანადირო მეურნეობა — მიწერილი სანადირო მეურნეობა საქართველოს სსრ ზუგდიდის რაიონში. რაიონის მონადირეთა საზოგადოება ფლობდა 16 000 ჰექტარ სანადირო სავარგულს, რომელიც მდებარეობდა შემდეგ საზღვრებში: აღმოსავლეთით — წალენჯიხისა და ჩხოროწყუს რაიონები, დასავლეთით — შავი ზღვა, ჩრდილოეთით — აფხაზეთის ასსრ და წალენჯიხის რაიონი, სამხრეთით — ხობის რაიონი. ტყეების უმთავრესი ნაწილი განლაგებული იყო შავი ზღვის სანაპიროზე. აქ მეტწილად გვხვდებოდა მურყანი (თხმელა) და იფანი (კოპიტი), იშვიათად მუნა. ამ ტყეებში რამდენიმე წყნარი დინების მდინარე იყო, რის გამოც ტყის ფართობის უმეტესი ნაწილი დაჭაობებული გახლდათ.
ზამთარში აქ მრავლადა იყო წყალში მცურავი გადამფრენი ფრინველები, უმთავრესად იხვი, გაზაფხულსა და შემოდგომაზე კი — ტყის ქათამი.
მიწერილ სანადირო მეურნეობის ტერიტორიაზე მოიპოვებოდა შველი, კურდღელი, მაჩვი, კვერნა, ციყვი, ხოხობი, მგელი, ტურა, მელა, გარეული კატა და სხვ.
აღსანიშნავია, რომ ზუგდიდელმა მონადირეებმა პირველებმა ითავეს საქართველოში მიწერილი სანადირო მეურნეობის ჩამოყალიბება. „ჭურიის“ მიწერილი სანადირო მეურნეობა პირველი იყო ზუგდიდის რაიონში და საქართველოში. ამ მეურნეობაში აგებული იყო ოთხოთახიანი მონადირის სახლი, მეურნეობას ჰყავდა გაძლიერებული დაცვა, აქაური ნადირ-ფრინველი სავარაუდოდ აღრიცხული იყო. აქ ყოველწლიურად ტარდებოდა ბიოტექნიკური ღონისძიებანი. გაკეთებული იყო სათანადო გამაფრთხილებელი წარწერები და დაწესებული იყო მონადირეთა აქტივის მტკიცე კონტროლი სანადირო წესების დაცვაზე, რაც დადებითად მოქმედებდა აქ ნადირ-ფრინველის გამრავლებაზე.
„ჭურიის“ მეურნეობაში გავრცელებული იყო ძირითადად ხოხობი და შველი. მათზე ნადირობდნენ ლიცენზიით, ხოლო გადამფრენ ფრინველებზე საზოგადოების ყველა წევრი ნადირობდა.
ზუგდიდელების მიწერილ სანადირო მეურნეობა „ჭითა წყალში“ გაშვებული იყო კურდღელი. ამ მეურნეობამ მალევე ზუგდიდელ მონადირეთა მოთხოვნები დააკმაყოფილა.
ლიტერატურა
ვ. ბურჯანაძე, მონადირის ცნობარი, გვ. 188–190, თბ.: „საბჭოთა საქართველო“, 1969.
საქართველოს სსრ მიწერილი სანადირო მეურნეობები
კუშუბაური

კუშუბაური — სოფელი საქართველოში, იმერეთის მხარის ვანის მუნიციპალიტეტში, ტობანიერის თემში. მდებარეობს იმერეთის სამხრეთ მთისწინეთში. ზღვის დონიდან 360 მეტრი. ვანიდან 10 კილომეტრი. XIX საუკუნეში სოფელი შედიოდა საჯავახოს გამოჩინებულის საბლაღოჩინო ოლქში. სოფელში დგას უფლის ჯვარცმის სახელობის ეკლესია
დემოგრაფია
2014 წლის აღწერის მონაცემებით სოფელში ცხოვრობს 140 ადამიანი.
ცნობილი ადამიანები
სოფელში დაიბადა კარლო ინასარიძე — გერმანიაში მოღვაწე ქართველი ჟურნალისტი და პოლიტიკოსი, რომელმაც ამავე სოფელში ღვთისმშობლის სახელობის ტაძარი ააგო.
ლიტერატურა
სქოლიო
ვანის მუნიციპალიტეტის სოფლები
ჯორჯ გერშვინი

ჯორჯ გერშვინი (ინგლ. George Gershwin ['gɘːʃwɪn], ნამდვილი სახელი Jacob Gershowitz — იაკობ, ან ჯეიკობ გერშოვიც; (დ. 26 სექტემბერი, 1898, ბრუკლინი, ნიუ-იორკი ― გ. 11 ივლისი, 1937, ჰოლივუდი) — ამერიკელი კომპოზიტორი და მუსიკოსი. მისი ვოკალური და თეატრალური ნამუშევრების დიდი ნაწილი უფროს ძმასთან ლირიკოს აირა გერშვინთან ერთად აქვს დაწერილი. შექმნილი აქვს ნაწარმოებები როგორც ბროდვეისთვის, ასევე კლასიკური საკონცერტო დარბაზისთვის. იგი მრავალი ცნობილი სიმღერის ავტორია.
მის კომპოზიციათა დიდი ნაწილი გამოყენებული იყო ტელევიზიასა და კინოფილმებში, მრავალი მათგანი ჯაზის სტანდარტი გახდა. ჯაზის მომღერალმა ელა ფიცჯერალდმა გერშვინის სიმღერათა დიდი ნაწილი მის გერშვინის სიმღერების ალბომში ჩაწერა (ნელსონ რიდლის არანჟირებით). მისი სიმღერები ჩაწერილი აქვს ასევე მრავალ სხვა განთქმული მუსიკოსს, მათ შორის :ბინგ კროსბის, ჯონ კოლტრეინს, ფრენკ სინატრას, ბილი ჰოლიდეის, მაილს დეივისს, ჰერბი ჰენკოკს, ჯუდი გარლანდს, ნინა სიმონეს, ჯონ ფეისა და სტინგს.
რესურსები ინტერნეტში
ჯორჯ გერშვინის ბიოგრაფია
ამერიკელი კომპოზიტორები
ამერიკელი მუსიკოსები
ამერიკელი პიანისტები
დაბადებული 26 სექტემბერი
დაბადებული 1898
გარდაცვლილი 11 ივლისი
გარდაცვლილი 1937
საფიე ალი

საფიე ალი (დ. 2 თებერვალი 1894, სტამბოლი, ოსმალეთის იმპერია — გ. 5 ივლისი 1952, დორტმუნდი, გერმანია) — თურქი ექიმი. თურქეთის რესპუბლიკის პირველი ქალი ექიმი და პირველი სამედიცინო ქალი-განმანათლებელი. მუშაობდა ბავშვთა და ქალთა ჯანმრთელობის სფეროში.
გარდა იმისა, რომ პროფესიულ საქმიანობაში იყო აქტიური, მან ასევე მონაწილეობა მიიღო სტამბოლში არსებულ ფემინისტურ მოძრაობაში, რომელიც იბრძოდა თურქეთის ქალთა უფლებების დასაცავად არჩევნებში.
ბიოგრაფია
საფია ალი დაიბადა 1894 წლის 2 თებერვალს სტამბოლში. მამამისი, აბდულაზიზის და აბდულჰამიდ II-ის მრჩეველი ალი ქირათ ფაშაა, ხოლო დედა შეიულჰარემ ჰაჯი ემინ ფაშას ქალიშვილი ემინე ჰასენე ჰანიმია. საფიე, ოთხი ქალიშვილისგან ყველაზე უმცროსია.
მისი ოჯახი, ოსმალეთის იმპერიის დროს, სხვადასხვა სახის მომსახურებისთვის ცნობილია. ბაბუამისი ჰაჯი ემინ ფაშა 17 წელი მექაში ცხოვრობდა, სადაც დღემდე აქტიური ხუთი ფონდი დააარსა. საფიემ მამა ახალგაზრდა ასაკში დაკარგა, ამიტომ ის ბაბუასთან გაიზარდა.
1916 წელს დაამთავრა სტამბოლის გოგოთა ამერიკული კოლეჯი. კოლეჯში სწავლის დროს გადაწყვიტა, რომ გახდეს ექიმი.
1923 წლის ივნისში, მეუღლესთან ერთად გახსნა თავისი ამბულატორია, სადაც ქალთა და ბავშთა ჰანმრთელობაზე ზრუნავდა. ასევე, სტამბოლის ამერიკულ კოლეჯში გოგოებისთვის გინეკოლოგიას ასწავლიდა.
ამავე პერიოდში შეუერთდა ფემინისტურ მოძრაობას და გახდა თურქეთის ქალთა კავშირის სანიტარული კომისიის თავმჯდომარე, რომელიც იბრძოდა პროსტიტუციას.
კიბოს დიაგნოზის დასმის შემდეგ, დატოვა თურქეთი და გადავიდა გერმანიაში. მეორე მსოფლიო ომის პერიოდში შეძლებისდაგვარად აგრძელებდა თავის სამუშაოს. 1952 წლის 5 ივლისს, 58 წლის ასაკში, დორტმუნდში გარდაიცვალა.
სქოლიო
დაბადებული 2 თებერვალი
დაბადებული 1894
გარდაცვლილი 5 ივლისი
გარდაცვლილი 1952
თურქი ექიმები
თურქი ფემინისტები
55 (რიცხვი)

55 (რიცხვი)
ორმოცდათხუთმეტი — ორმოცდამეთხუთმეტე ნატურალური რიცხვი. არის ორმოცდათოთხმეტის მომდევნო და ორმოცდათექვსმეტის წინამდგომი. აღინიშნება სიმბოლოთი 55. 55 არის კენტი და შედგენილი რიცხვი. სიტყვა „ორმოცდათხუთმეტი“ რთული შედგენილობისაა და მისი პირვანდელი ვარიანტია ორი ოცი და ათ-ხუთ-მეტი (იგულისხმება ორმოცდაათზე ხუთი ერთეულით მეტი).
რესურსები ინტერნეტში
Prime Curios! 55 from the Prime Pages
რიცხვები
იემენის საპროტესტო აქციები (2011)

იემენის საპროტესტო აქციები (2011)
იემენის საპროტესტო აქციები — ანტისამთავრობო გამოსვლა იემენში, დაიწყო 2011 წლის 22 იანვარს.
27 იანვარს ანტისამთავრობო გამოსვლების დროს იემენის დედაქალაქ სანაში ათასობით დემონსტრანტი ქუჩაში გავიდა და პრეზიდენტ ალი აბდალა სალეჰის გადადგომა მოითხოვა, რომელიც ხელისუფლების სათავეში დგას 1978 წლიდან.
ქრონიკა
22 იანვარი – პირველი დემონსტრაცია ქვეყანაში ტუნისის მაგალითის მიხედვით.
27 იანვარი – ახალი საპროტესტო აქციები ქვეყანაში.
2 თებერვალი – იემენის პრეზიდენტმა, ალი აბდალა სალეჰმა პარლამენტში გამოსვლისას განაცხადა, რომ არ აპირებს მომავალ, 2013 წლის საპრეზიდენტო არჩევნებში მონაწილეობას და საკონსტიტუციო ცვლილებებს, რომლებიც მას სამუდამო პრეზიდენტობის უფლებას მისცემდა, უკან გაიტანს. ასევე, აღნიშნა, რომ ის არ შეეცდება თავისი ვაჟი გაიყვანოს პრეზიდენტად.
3 თებერვალი – ქვეყნის დედაქალაქ სანას მასშტაბით 20 ათასამდე მოქალაქე გამოვიდა ქუჩაში და ითხოვდნენ პრეზიდენტ ალი აბდალა სალეჰის გადაგომას.
17 თებერვალი – უსაფრთხოების ძალებს და მთავრობის მომხრეებს შეტაკება მოუვიდათ ანტი-სამთავრობო გამოსვლების მონაწილეებთან, რომლებიც პრეზიდენტის გადადგომის მოთხოვნით უკვე მეშვიდე დღეა აქციებს მართავენ. დაშავავდა ათზე მეტი ადამიანი.
18 თებერვალი - იემენის ქუჩებში, სადაც მერვე დღეა მიმდინარეობს საპროტესტო მსვლელობები, ათეულ ათასობი დემონსტრანტი შეიკრიბა. სანაში იმართება ასევე პრეზიდენტ აბდალა სალეჰის მხარდამჭერი აქციაც.
19 თებერვალი – იემენის პოლიციამ ქალაქ სანაში მრავალათასიან დემონსტრანტებს ცეცხლი გაუხსნა. შედეგად ერთი ადამიანი დაიღუპა.
20 თებერვალი – საპროტესტო დემონსტრაცია გაიმართა იემენში, სადაც პრეზიდენტ ალი აბდალა სალეჰის გადადგომის მოთხვნით სამი ათასი სტუდენტი გამოვიდა დედაქალაქ სანას ქუჩებში. დემონსტარციები გაიმართა ასევ ქვეყნის სხვა ქალაქებშიც.
21 თებერვალი – იემენის პრეზიდენტმა ჟურნალისტებთან შეხვედრისას განაცხადა, რომ მხოლოდ არჩევნებში დამარცხების შედეგად წავა ხელისუფლებიდან. ამის საპასუხოდ ათასობით დემონსტრანტი კვლავ შეიკრიბა პრეზიდნეტის გადადგომის მოთხოვნით. სამხრეთის ქალაქ ადენში უშიშროების ძალებმა დღეს აქციების ერთი მონაწილე ცეცხლსასროლი იარაღით მოკლეს.
25 თებერვალი – ჯარისკაცებმა დემონსტრანტებს ცეცხლი საპორტო ქალაქ ადენში გაუხსნეს, რასაც, სულ მცირე ოთხი ადამიანის დაღუპვა და ათობით პირის დაჭრა მოჰყვა.
27 თებერვალი – მთელი ქვეყნის მასშტაბით გამართულ, აქამდე უპრეცედენტო მასშტაბის ანტი-სამთავრობო აქციებს ასი ათასობით ადამიანი შეუერთდა, პარალელურად კი პრეზიდენტ სალეჰის მისივე თემის ორი გავლენიანი ლიდერი განუდგა.
28 თებერვალი – იემენში მრავალათასიანი დემონსტრაციები გრძელდება, საპროტესტო გამოსვლაში, სულ ცოტა, 15 000 ადამიანი მონაწილეობს.
25 მარტი – იემენის პრეზიდენტმა ალი აბდალა სალეჰმა დღეს გამოთქვა მზადყოფნა, სხვას გადააბაროს ძალაუფლება ქვეყანაში სისხლისღვრის თავიდან ასაცილებლად.
რესურსები ინტერნეტში
NY Times
სქოლიო
იემენის ისტორია
ბანგურიანი

ბანგურიანი — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს კავკასიონის სამხრეთ კალთაზე, მდინარეების მესტიაჭალისა და მულხრის წყალგამყოფ გვალდის ქედზე. სიმაღლე 3837 მ. აგებულია იურული თიხაფიქლებითა და ქვიშაქვებით, იშვიათად კირქვებით. ხასიათდება თანამედროვე გამყინვარებით, რელიეფის გლაციალური ფორმებით. კალთებზე სუბალპური და ალპური მდელოებია.
სქოლიო
სამეგრელო-ზემო სვანეთის მხარის მთები
ბოლივიის დეპარტამენტები

ბოლივიის დეპარტამენტები – ბოლივიის პირველი დონის ადმინისტრაციული დანაყოფი. კონსტიტუციის მიხედვით ბოლივია დაყოფილია 9 დეპარტამენტად, რომლებიც თავის მხრივ იყოფიან პროვინციებად (სულ მათი რიცხვია 112)
დეპარტამენტების სია
იხილეთ აგრეთვე
ბოლივიის ადმინისტრაციული დაყოფა
ბოლივიის პროვინციები
ბოლივიის მუნიციპალიტეტები
აშკელონი

აშკელონი ან აშქელონი(აგრეთვე عسقلان ʿAsqalān) — ქალაქი ისრაელის სამხრეთ-დასავლეთში, ხმელთაშუა ზღვის სანაპიროზე. მოსახლეობის რაოდენობა 2007 წლის ბოლოსთვის 108,900 კაცი. თანამედროვე აშკელონი არსებობს 1951 წლიდან.
ისრაელის ქალაქები
ნორვეგიის რეგიონები

ნორვეგიის რეგიონები
ნორვეგია დაყოფილია 5 რეგიონად, რომლებიც თავის მხრივ იყოფიან საგრაფოებად:
ჩრდილოეთ ნორვეგია (ნურ-ნორგე)
ფინმარკი
ტრომსი
ნურლანი
ტრიონდელაგი
ნურ-ტრიონდელაგი
სიორ-ტრიონდელაგი
დასავლეთ ნორვეგია (ვესტლანდეტი)
მიორე-ოგ-რუმსდალი
სოგნ-ოგ-ფიურანე
ჰორდალანი
რუგალანი
სამხრეთ ნორვეგია (სიორლანდეტი ან აგდერი)
ვესტ-აგდერი
ეუსტ-აგდერი
აღმოსავლეთ ნორვეგია (ესტლანდეტი)
ტელემარკი
ბუსკერუდი
ხედმარკი
ოპლანი
აკერსხუსი
ოსლო
ესტფოლდი
ვესტფოლი
რესურსები ინტერნეტში
რეგიონალიზაცია
ნორვეგიის დაყოფა
ნორვეგიის რეგიონები
დუბკი (ბაშკირეთი)

დუბკი (ბაშკირეთი)
დუბკი — სოფელი რუსეთში, ბაშკირეთში, უფის რაიონში. მიეკუთვნება ბულგაკოვის სოფსაბჭოს. რაიონულ ცენტრ უფიდან განლაგებულია 32 კილომეტრში, ხოლო უახლოეს რკინიგზის სადგურ ურშაკიდან 21 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 219 ადამიანი.
სქოლიო
უფის რაიონის სოფლები
ნაზირლი (მრავალმნიშვნელოვანი)

ნაზირლი (მრავალმნიშვნელოვანი)
ნაზირლი შეიძლება აღნიშნავდეს:
ნაზირლი — სოფელი აზერბაიჯანში, ბარდის რაიონში
ნაზირლი — სოფელი აზერბაიჯანში, ბარდის რაიონში
ჯორჯ კენანი (მკვლევარი)

ჯორჯ კენანი (მკვლევარი)
ჯორჯ კენანი (დ. 16 თებერვალი, 1845 — გ. 10 მაისი, 1924) — ამერიკელი მოგზაური. ცნობილია მოგზაურობებით რუსეთის იმპერიაში, კერძოდ კამჩატკასა და კავკასიაში. იყო ამერიკელი დიპლომატისა და ისტორიკოსის, ჯორჯ კენანის ბიძაშვილი. 1870 წელს იმოგზაურა დაღესტანში, რომელიც 10 წლით ადრე დაპყრობილი ჰქონდა რუსეთის იმპერიას. იყო პირველი ამერიკელი, რომელმაც დაღესტნის მაღალმთიან ადგილებში იმოგზაურა. 1871 წელს დაბრუნდა ამერიკაში.
რესურსები ინტერნეტში
კავკასიის ფოტოები
George Kennan and the Russian Empire
ამერიკელი მოგზაურები
დაბადებული 16 თებერვალი
დაბადებული 1845
გარდაცვლილი 10 მაისი
გარდაცვლილი 1924
ამერიკელი მამაკაცი ჟურნალისტები
არაპილესი

არაპილესი — ქალაქი და მუნიციპალიტეტი ესპანეთში. შედის სალამანკის პროვინციის შემადგენლობაში, კასტილია და ლეონის ავტონომიური რეგიონი.
ქალაქის ფართობია 25,26 კმ². მოსახლეობა 644 ადამიანი (2015 წ.). პროვინციის ადმინისტრაციული ცენტრიდან დაშორებულია 8 კმ-ით.
1812 წელს ნახევარკუნძულის ომის მიმდინრეობის დროს, ქალაქთან გაიმართა სალამანკის ბრძოლა (არაპილესის ბრძოლა).
რესურსები ინტერნეტში
Índice de municipios de la Diputación de Salamanca
ესპანეთის ქალაქები
არბუზოვო

არბუზოვო — სოფელი უკრაინაში. მდებარეობს ყირიმის ავტონომიური რესპუბლიკის პერვომაისკოეს რაიონში. 2013 წელს სოფლის მოსახლეობა 292 კაცს შეადგენდა.
რესურსები ინტერნეტში
სოფლის ამინდი
პერვომაისკოეს რაიონის სოფლები (ყირიმი)
პიუი-დე-სანსი

პიუი-დე-სანსი — მწვერვალი საფრანგეთში, ცენტრალური მასივის უმაღლესი წერტილი. სიმაღლე 1886 მ. წარმოადგენს ჩამქრალ ვულკანს. შედის მონ-დორის ჩამქრალი ვულკანების ჯგუფში. აგებულია ეფუზივებით, უმეტესწილად ტრაქიტებით. ჩრდილოეთ და სამხრეთ კალთებზე აქტუალურია თხილამურებით სრიალი. სპორტის ეს სახეობა პოპულარულია აქ XX საუკუნიდან. სიახლოვეს არის მდინარე დორდონის სათავე.
რესურსები ინტერნეტში
Le Mont-Dore
საფრანგეთის მთები
საფრანგეთის ვულკანები
ცენტრალური მასივი
ბურების მეორე ომი

ბურების მეორე ომი (ან Tweede Boereoorlog) — მიმდინარეობდა 1899 წლის 11 ოქტომბრიდან 1902 წლის 31 მაისამდე, ბრიტანეთის იმპერიასა და აფრიკაანსზე მოლაპარაკე ნიდერლანდელი მოსახლეების ორ დამოუკიდებელ ტრანსვაალისა და ორანჟის თავისუფალ რესპუბლიკას შორის. ბრიტანეთის გამარჯვებითა და ორივე რესპუბლიკის ანექსიით დასრულდა. შედეგად ორივე რესპუბლიკა 1910 წელს ბრიტანეთის დომინიონის ქვეშ სამხრეთ აფრიკის კავშირში გაერთიანდა. ბურების მეორე ომს და უფრო ადრინდელ ბურების პირველ ომს (1880 წლის დეკემბრიდან 1881 წლის მარტამდე) ერთად მოიხსენიებენ როგორც ბურების ომებს, რომელსაც ასევე მოიხსენიებენ როგორც სამხრეთ აფრიკის ომს ან ანგლო-ბურების ომს.
სქოლიო
პარტიზანული ომები
სამხრეთ აფრიკის რესპუბლიკის ისტორია
XIX საუკუნის ომები
XX საუკუნის ომები
განცალკევებული საშიშროების ნიშანი

განცალკევებული საშიშროების ნიშანი (განმხოლოებული საშიშროების ნიშანი) ― საზღვაო ნიშანი, რომელიც გამოიყენება მცირე ზომის სანავიგაციო საფრთხის აღსანიშნად, როგორიცაა ნაწილობრივ დაფარული კლდე, წყალმარჩხები და ა.შ. დამაგრებულია საფრთხის ცენტრში. სანავიგაციო რუკებზე დატანილი სიმბოლო სახიფათო ადგილის შუაგულს მიუთითებს.
განცალკევებული საშიშროების ნიშანს აქვს ბურჯისებრი ან სვეტისებური ფორმა. იგი შავი ფერისაა და ერთი ან რამდენიმე წითელი ჰორიზონტალური ზოლი აქვს. ქიმზე ორი შავი სფერო აქვს დამაგრებული. განცალკევებული საშიშროების ნიშნის დამახასიათებელი შუქია თეთრი ჯგუფური გაელვება ციკლში 2 გამონათებით. ძალიან ხშირი შუქის შემთხვევაში 2-ჯერ ანათებს 5 წამში ერთხელ, ხოლო ხშირი შუქის შემთხვევაში 2-ჯერ ანათებს 10 წამში ერთხელ.
იხილეთ აგრეთვე
ლატერალური ნიშანი
კარდინალური ნიშანი
უსაფრთხო წყლების ნიშანი
სპეციალური ნიშანი
ჩაძირული გემის აღმნიშვნელი საგანგებო ბუი
ლიტერატურა
ციცქიშვილი, გ. (2021). ნავიგაციური საფრთხეების შემოფარგვლის სისტემები (წიგნში საზღვაო საქმე). ბათუმი. გამომცემლობა „აჭარა“.
IALA. (2023). Navguide 2023: Marine Aids to Navigation Manual (9th ed.). International Association of Marine Aids to Navigation and Lighthouse Authorities.
სქოლიო
საზღვაო ნავიგაცია
Lora de Estepa

Lora de Estepa is a city located in the province of Seville, Spain. According to the 2006 census (INE), the city has a population of 831 inhabitants.
History
Prehistory
The area around Lora de Estepa has been inhabited by humans since Paleolithic times. Local caves were used as tombs during the Copper Age, and later on people from the Tartessos and Iberian cultures settled in the region.
Roman era
The area was eventually conquered and colonized by Romans. It has been speculated that Lora de Estepa might have been the Roman town of "Lauro" that is mentioned by Florus in his Epitome of Roman history, Book 2. If this identification is correct, Lora de Estepa was the site of an important battle of Caesar's Civil War in 45 BC, during which Caesarian forces cornered and killed Gnaeus Pompeius the Younger, son of Gnaeus Pompeius Magnus. Equating Lauro with Lora de Estepa is, however, still speculative and strongly disputed among historians. In any case, the Roman town at Lora de Estepa was known as "Olaurum" by the 1st century, and served as regional hub for communication and trade. In course of the late antiquity (4th-7th century) Olaurum was largely abandoned, as its population was ruralized and moved to numerous minor hamlets at the nearby villae.
Medieval history
After the Umayyad conquest of Hispania, the local settlement came to be known as "Al-auriat". Little is known of the town's history under Muslim rule, though the whole region was only sparsely inhabited during this time. The town was conquered by the Christians in 1250 and given to the Order of Santiago, but remained a contested war zone until the Christian conquest of Antequera in 1410. Afterwards, the region's population increased again, and by the 16th century the local town was known as "Lorilla" or "Lora Menor".
References
Works cited
External links
Lora de Estepa - Sistema de Información Multiterritorial de Andalucía
Municipalities of the Province of Seville
ბაბაქიუჯა (ლერიქი)

ბაბაქიუჯა (ლერიქი)
ბაბაქიუჯა — სოფელი აზერბაიჯანში, ლენქორანის რეგიონის ლერიქის რაიონში. მოსახლეობის რაოდენობა — 378 კაცი.
რესურსები ინტერნეტში
ლერიქის რაიონის სოფლები
გორჰამის მღვიმე

გორჰამის მღვიმე — მღვიმე გიბრალტარში, მდებარეობს მის სამხრეთ-აღმოსავლეთ ნაწილში. იგი ბუნებრივი წარმოშობისაა, წარმოიქმნა წყლის შედეგად 250 ათასი წლის წინ. გამყინვარების პერიოდში ზღვის დონის ცვალებადობის გამო ზღვიდან 4,5 კილომეტრში მდებარეობდა. მიჩნეულია ნეანდერტალელების უკანასკნელ საცხოვრისად.
მღვიმე აღმოაჩინა 1907 წელს, ბრიტანელმა სამხედრომ ა. გორჰამმა, რომლის სახელიც მიიღო. მღვიმეში აღმოჩნდა უძველესი ადამიანების შრომის იარაღები. პირველი არქეოლოგიური გათხრები მხოლოდ 1950 წელს დაიწყო და გაგრძელდა 1951 წლის მარტამდე. აღმოაჩინეს ანტიკური ხანის, ნეოლითისა და მუსტიეს კულტურის შრეები.
2012 წელს გორჰამის მღვიმეების კომპლექსი შეიტანეს იუნესკოს მსოფლიო მემკვიდრეობის ძეგლების საცდელ სიაში. 2016 წლის 15 ივლისს კი შეიტანეს მსოფლიო მემკვიდრეობის ძეგლების სიაში.
2014 წელს არქეოლოგებმა გორჰამის მღვიმეში, ნეანდერტალელების მიერ შესრულებული აბსტრაქტული ნახატები აღმოაჩინეს.
რესურსები ინტერნეტში
Rock art found in Gorham's Cave.
History of Gorham's Cave from Gibraltar Museum website
Current information on Gorham's Cave from the Gibraltar Museum website.
სქოლიო
ევროპის მღვიმეები
მსოფლიო მემკვიდრეობის ძეგლები გაერთიანებულ სამეფოში
Caracușenii Vechi

Caracușenii Vechi is a village in Briceni District, Moldova.
References
Villages of Briceni District
Khotinsky Uyezd
Gemmula sogodensis

Gemmula sogodensis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
ეივაზლი (მრავალმნიშვნელოვანი)

ეივაზლი (მრავალმნიშვნელოვანი)
ეივაზლი შეიძლება აღნიშნავდეს:
ეივაზლი — სოფელი აზერბაიჯანში, აღდამის რაიონში.
ეივაზლი — სოფელი აზერბაიჯანში, გუბადლის რაიონში.
Half the Man (Jamiroquai-ს სიმღერა)

Half the Man (Jamiroquai-ს სიმღერა)
„Half the Man“ — ბრიტანული ფანკ-ჯგუფ Jamiroquai-ს სიმღერა. გამოვიდა 1994 წელს, როგორც მესამე სინგლი ჯგუფის მეორე სტუდიური ალბომიდან The Return of the Space Cowboy.
ისტორია
მოგვიანებით სიმღერა მოხვდა ფილმში „ლურჯი წვენი“. სინგლი აგრეთვე ცნობილია B-მხარით, რომელზეც შევიდა ინსტრუმენტული „Space Clav“, რომელიც ჯგუფის სხვა ალბომებში არ შესულა (გარდა The Return of the Space Cowboy-ს საიუბილეო გამოცემისა).
სიმღერის ოფიციალური ვიდეო ორი არის. პირველში ჯეი კეი სიმღერას ასრულებს, რასაც ემატება წყვილის კოცნის სცენა. მეორეში ეს წყვილი ამოღებულა.
აშშ-ში სიმღერა გამოვიდა, როგორც „Light Years“-ის A-მხარე.
სიმღერების სია
ბრიტანული CD სინგლი #1
Half the Man (შემოკლებული) – 3:35
Space Clav – 4:56
Emergency on Planet Earth (London Rican Mix) – 7:10
Half the Man (ალბომის ვერსია) - 4:48
ბრიტანული CD სინგლი #2
Half the Man (შემოკლებული) - 3:35
When You Gonna Learn (Didgeridoo) - 3:48
Too Young to Die (შემოკლებული) - 3:22
Blow Your Mind (შემოკლებული) - 3:51
ბრიტანული 12" გრამფირფიტა
Half The Man (შემოკლებული) – 3:35
Emergency on Planet Earth (London Rican Mix) – 7:10
Space Clav – 4:56
რესურსები ინტერნეტში
სქოლიო
Jamiroquai-ს სიმღერები
1994 წლის სიმღერები
1994 წლის სინგლები
ეგზონი

ეგზონი (-დან — გამოთქმა, გამოხატვა) — ეუკარიოტების გენის (დნმ-ის) უბანი, რომელიც ატარებს გენეტიკურ ინფორმაციას, რომელიც აკოდირებს გენის პროდუქტის (ცილის) სინთეზს.
ეგზონების შესაბამისი დნმ-ის უბნები, ინტრონებისგან განსხვავებით, მთლიანადაა წარმოდგენილი ინფორმაციული რნმ-ის მოლეკულაში, რომელიც ცილის პირველად სტრუქტურას აკოდირებს. ზოგიერთი მკვლევრის აზრით, ეგზონები შეესაბამებიან დომენებს (სტრუქტურულად ავტონომურ უბნებს) ცილაში და წარმოადგენენ პირველად გენეტიკურ ერთეულებს, რომელთა რეკომბინაცია ევოლუციის მსვლელობისას იწვევს ახალი გენების და შესაბამისად ახალი ცილების წარმოქმნას. ეგზონები გენის სტრუქტურაში მონაცვლეობენ სხვა ფრაგმენტებთან — ინტრონებთან.
რესურსები ინტერნეტში
Exon-intron graphic maker
გენთა ექსპრესია